《贺新郎·记与诸子往岁金陵之游，感怀宗二又曾》
清代·陆震

恨事多如许。记前年、秣陵城下，群公相聚。座有宗生高兴极，招手狂吟而去。

路踏入、乱山荒坞。再上孝陵回首望，见禁城、秋柳垂烟莫。

是往日，朝天处。

运移汉祚畴能拒。叹从来、蜗头蛮触，都归历数。指点六朝遗迹在，多少兴亡之故。

曾一夕、共论千古。来岁重游君不见，也铜驼、石马知回顾。

只髣髴，精灵度。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。